text: टर्नबुल ने कहा कि नया कार्यक्रम यह सुनिश्चित करेगा कि विदेशी कर्मचारी उन क्षेत्रों में काम करने के लिये ऑस्ट्रेलिया आयें जहां कुशल लोगों की काफी कमी है न कि केवल इसीलिए आयें कि नियोक्ता को ऑस्ट्रेलियाई कामगारों के बजाए विदेशी कर्मचारियों को नियुक्त करना आसान है. प्रधानमंत्री ने यह घोषणा हाल ही में भारत यात्रा से लौटने के बाद की है. वहां उन्होंने राष्ट्रीय सुरक्षा, आतंकवाद निरोधक उपायों, शिक्षा तथा उर्जा पर चर्चा की और छह समझौतों पर हस्ताक्षर किये गए. भारत में प्रधानमंत्री नरेंद्र मोदी की टर्नबुल ने काफी तारीफ की थी. दोनों की जो तस्वीरें सार्वजनिक हुईं वह काफी आत्मीय जान पड़ रही थीं. दोनों ने मेट्रो में सफर किया. लोगों ने दोनों का अभिनंदन भी किया. दोनों ने सेल्फी भी ली.